title: Yann-Vari Kerwerc'hez
text: Yann-Vari Kerwerc'hez oa anv-pluenn Jean Edmond Constant Guerchet, lesanvet Gwerc'head , Yann-Vari Mab Koig, ganet d'an 3 a viz Here 1910 e Naoned (Liger-Izelañ, Breizh) hag aet da Anaon d'ar 4 a viz Kerzu 1974 e Pariz (Bro-C'hall), a oa ur c'hazetenner gallek. Ur romant brezhonek zo bet skrivet gantañ.
  
  Skrivañ a reas ur romant-polis, En ur rambreal e anv, levezonet gant ar romantoù-polis saoz (Skridoù Breizh, 1943). Arroudoù enepyuzev hag enepsaoz a gaver el levr-se. An arroudoù-se zo bet lamet kuit e-barzh embannadur 1980 Al Liamm. Kontañ a ra istor ar soner Yun Pulluc'h hag e vignon bras ar pennenseller Bondu, eus ar Police Nationale.
  
  Broadelour breizhat 
  
  Ezel eo bet eus Strollad Broadel Breizh. Kavout a reer testennoù gantañ er gazetenn L'Heure Bretonne, liammet gant rann ekonomikel ar Strollad Broadelour anvet Kevar. Yann-Vari Kerwerc'hez a oa prezidant ar rann-se.
  
  E oberenn
  En ur rambreal 1943, Brest, Skridoù Breizh (bet adembannet en ur stumm c'hwennet gant Al Liamm e 1980)
  
  Notennoù ha daveennoù
  
  Ganedigezhioù 1910
  Marvioù 1974
  Meneger ar skrivagnerien
  Skrivagnerien Breizh
  Skrivagnerien vrezhonek
  Broadelourien Breizh
  Izili Strollad Broadel Breizh
  Tud eus Naoned